REPUBLIKA HRVATSKA

SISAČKO-MOSLAVAČKA ŽUPANIJA

OPĆINA HRVATSKA DUBICA

Općinsko vijeće

KLASA: 810-01/20-01/03

URBROJ: 2176/10-02-20-30

Hrvatska Dubica, 16. travnja 2020.

Na temelju članka 35. Zakona o lokalnoj i područnoj (regionalnoj) samoupravi («Narodne novine«, broj: 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13- pročišćeni tekst, 137/15- ispr., 123/17 98/19), i članka 18. Zakona o sustavu civilne zaštite („Narodne novine“, broj: 82/15, 118/18 i 31/20) i članka 15. Statuta Općine Hrvatska Dubica («Službeni vjesnik«, broj: 21/18) Općinsko vijeće Općine Hrvatska Dubica, na sjednici održanoj 16. travnja 2020. godine, donosi

ODLUKU

o zajedničkom organiziranju poslova civilne zaštite

- zajedničko koordiniranje poslova i aktivnosti djelovanja civilne zaštite

Članak 1.

S ciljem ujednačene primjene Odluke Stožera civilne zaštite Republike Hrvatske o zabrani napuštanja mjesta prebivališta i stalnog boravka u Republici Hrvatskoj („Narodne novine“, broj: 35/20 i 39/20) i Upute Stožera civilne zaštite Republike Hrvatske u odnosu na potpisivanje i dostavljanje sporazuma o zajedničkom obavljanju poslova civilne zaštite, dana 11. travnja 2020. godine, Općina Hrvatska Dubica, s Gradom Hrvatska Kostajnica, Općinom Donji Kukuruzari i Općinom Majur (u nastavku: Jedinice lokalne samouprave), zajednički će organizirati i koordinirati poslove i aktivnosti djelovanja sustava civilne zaštite u protuepidemijskim mjerama i aktivnostima protiv koronavirusa (COVID – 19).

Članak 2.

Jedinice lokalne samouprave osnovat će Koordinaciju stožera civilne zaštite koja će objediniti postojeće stožere civilne zaštite Jedinica lokalne samouprave na području njihova djelovanja.

Koordinaciju, iz stavka 1. ovoga članka, čine načelnici i zamjenici načelnika postojećih stožera civilne zaštite na području djelovanja Jedinice lokalne samouprave.

Mjere civilne zaštite koje se odnose na građane na području djelovanja Koordinacije, iz stavka 1. ovoga članka, odnose se jedinstveno na sve građane s područja Jedinica lokalne samouprave, uključivši i mogućnost slobodnog kretanja unutar granica područja Koordinacije, bez izdavanja propusnica.

Članak 3.

Ovlašćuje se općinska načelnica Općine Hrvatska Dubica da, na temelju ove odluke, potpiše Sporazum o zajedničkom organiziranju poslova civilne zaštite - zajedničko koordiniranje poslova i aktivnosti djelovanja civilne zaštite

Članak 4.

Ova Odluka stupa na snagu prvi dan nakon dana objave u "Službenom vjesniku“, službenom glasilu Općine Hrvatska Dubica.

PREDSJEDNICA

Kata Karagić